<classify> DESEMBA 31 mwaka jana, ilikuwa ni mwisho wa kusajili laini za simu kwamfumo wa alama za vidole kwa Watanzania. Lakini Desemba 27, mwaka jana mkuu wa nchi, Rais Dk. John Magufulialiongeza siku 20 za usajili huo hadi Januari 20, mwaka huu iwe mwisho na waleambao watashindwa kusajili simu zao zitazimwa. Hata hivyo zikiwa zimesalia siku tatu ili kufikia tamati ya usajilihuo, kwa mujibu wa takwimu za Mamlaka ya Mawasiliano Tanzania TCRA hadi sasalaini milioni 22.4 hazijasajiliwa na kufanya kuwa kwenye hatari ya kuzimwa. Hatua ya kuongezwa kwa muda ilikuwa kutoa nafasi kwa watu walioshindwakusajili namba zao kwa sababu ya kuugua na wasiokuwa na namba ama vitambulishovya taifa, waweze kumalizia mchakato huo. Pamoja na hali hiyo, bado zimekuwa zikiibuliwa changamoto kadhaakutokana na usajili wa vitambulisho vya taifa, ikiwamo kwa baadhi ya maeneokama wilayani Arumeru mkoani Arusha mashine kuibwa na wananchi kubaki kukosahuduma kwa wakati hadi sasa. MTANZANIA tumekuwa tukiripoti mara kwa mara kuhusu msongamano nachangamoto zinazojitokeza kwenye usajili wa vitambulisho, kiasi kwamba kunashaka huenda lengo la usajili likakumbwa na dosari kutokana na changamoto hizo. Kwa mujibu wa TCRA, hadi kufikia Januari 12 mwaka huu, lainizilizosajiliwa ni 26,170,137 sawa na asilimia 53.8 ya laini 48,648,864zinazotumika nchini. Takwimu zinaonyesha hadi Desemba 10 mwaka jana, laini zilizokuwazinatumika zilikuwa 47,063,603 ambazo zinamilikiwa na watu milioni 21.1. Licha ya TCRA kutoa tumaini kwa kazi hiyo ya usajili wa simu kuendeleakwa watakaositishiwa huduma, ila bado kuna juhudi za makusudi zinahitajikakuchukuliwa hasa kwa upande wa Mamlaka ya Vitambulisho vya Taifa Nida. Hilo nalo linakwenda kudhihirika katika ziara iliyofanywa na Waziri waMambo ya Ndani ya Nchi, Kangi Lugola mkoani Ruvuma ambako alipigwa na butwaa nakulazimika kumwondoa madarakani Ofisa wa Mamlaka ya Vitambulisho vya Taifa NidaMkoa wa Ruvuma, Seif Mgonja kwa kosa la kutogawa kwa wananchi mamba za utambulishowa taifa NIN 14,493 tangu Desemba 31, 2019, licha ya kuzalishwa na Makao Makuuna kuletewa ofisini kwake mjini Songea. Pia Lugola alimwondoa madarakani Ofisa wa Nida Wilaya ya Namtumbo,Thobias Nangalaba kwa uzembe wa kutofika katika kikao chake cha viongozi wa mkoana wilaya, licha ya kupewa taarifa ya kuhudhuria. Hizi ni sehemu ya changamoto ambazo alikutana nazo Waziri Lugolakuhusu watendaji wa Nida ambao wamekuwa kikwazo kwenye baadhi ya maeneo nchini. MTANZANIA tunaamini usajili wa laini za simu una lengo jema kwamasilahi ya nchi yetu, lakini bado watendaji wa Nida wanatakiwa kutambua wajibuwao ikiwamo kutoa huduma kwa wakati sambamba na utoaji wa namba za NIN. Ni vema mamlaka zote zinazohusika na kuratibu suala zima la usajilizijipange ili kuwe na mfumo ambao hautokuwa na kero na mateso kwa wananchiambao wengine sasa hulazimika kuamka usiku mkubwa kuwahi foleni na mwishohujikuta wakikwama kwa kuambiwa Nida ina idadi maalumu ya kuhudumia watu kwasiku.  <topic>: KITAIFA 